EELNÕU

NARVA LINNAVOLIKOGU

                                                              MÄÄRUS

Narva






          ___________2012.a nr _____
Riigi rahastatava lapsehoiuteenuse rahaliste vahendite ülejäägi kasutamise kord

Määrus kehtestatakse Sotsiaalhoolekande seaduse § 126 lõike 1 ja lõike 4 ning Kohaliku omavalitsuse korralduse seaduse § 22 lõike 1 punkti 37 alusel.

§ 1. Reguleerimisala
Määrusega sätestatakse Narva linna eelarvesse riigi rahastatavaks lapsehoiuteenuseks eraldatud vahendite ülejäägi (edaspidi vahendid) kasutamise tingimused ning vahendite taotlemise ja eraldamise kord.

§ 2. Üldsätted
(1) Määrust rakendatatakse, kui vahendeid jääb pärast Sotsiaalhoolekande seaduse § 126  lõikes 3 sätestatud kohustuste täitmist üle.

(2) Vahendeid võib hakata kasutama jooksva eelarveaasta 1. oktoobrist. Kui vahendeid ei kasutata jooksva eelarveaasta lõpuni, võib neid samal otstarbel kasutada ka järgneva eelarveaasta jooksul.
(3) Vahendeid võib kasutada järgmiste raske või sügava puudega laste või nende perekondadega seotud sotsiaalteenuste kinnimaksmiseks:
1) lapsehoiuteenus
2) kooliabistaja teenus

3) tugiisiku teenus perele
4) laste ja pere psühholoogiline nõustamine
5) rehabilitatsiooniteenused
6) peredele toimetulekukoolituse korraldamine
7) invatransporditeenuse osutamine haridus-, ravi- või rehabilitatsiooniasutusse
8) intervallhoolduse korraldamine
(4) Rehabilitatsiooniteenusteks loetakse antud korra mõttes rehabilitatsiooniplaani tegevuskavas määrgitud teenused. Vahenditest võib rehabilitatsiooniteenuseid kinni maksta vaid tingimusel, et need olid juba täies mahus osutatud rehabilitatsiooniplaani täitmise raames, kuid teenuste vajadus  on suurem, kui on  rehabilitatsiooniplaanis ette nähtud.
(5) Ühe taotleja kohta eraldavate vahendite piirmäär on 600 eurot aastas. 

(6)  Vahendeid eraldatakse kuni selle kalendriaasta lõpuni, kui raske või sügava puudega laps saab 18-aastaseks.
§ 3.  Vahendite taotlemine ja eraldamine
(1) Lapse seaduslikul esindajal tuleb esitada Narva linna Sotsiaalabiametile (edaspidi Sotsiaalabiamet) vormikohane taotlus. Taotlusele lisatakse lapse arstliku ekspertiisi otsuse koopia puude raskusastme kohta ja rehabilitatsiooniplaani tegevuskava koopia.
(2) Otsuse vahendite eraldamisest või sellest keeldumisest võtab vastu Sotsiaalabiameti direktor.

(3) Otsus võetakse vastu hiljemalt 10 tööpäeva jooksul arvates vajalike dokumentide esitamise päevast.
(4) Vahendite eraldamisest keeldumisel teatatakse sellest taotlejale kirjalikult viie tööpäeva jooksul, arvates otsuse tegemise kuupäevast, märkides ära keeldumise põhjuse.
(5) Taotlust ei rahuldata, kui vahendeid ei ole või kui taotleja on esitanud valeandmeid.

(6) Vahendeid eraldatatakse teenuse osutaja arveldusarvele kas teenuse osutaja esitatud arve või teenuse osutajaga sõlmitud lepingu alusel.
§ 4.  Vaidluste lahendamine

Isik, kes leiab, et  vahendite eraldamisel või sellest keeldumisel on rikutud tema õigusi või piiratud tema vabadusi, võib esitada vaide seaduses sätestatud korras.

§ 5. Arvestuse pidamine
Vahendite kasutamist korraldab ja kasutamise üle peab arvestust Sotsiaalabiamet.
§ 6. Rakendussätted
(1) Tunnistada kehtetuks Narva Linnavolikogu 25.09.2008 a määrus nr 39

(2) Kinnitada taotluse vorm vastavalt Lisa 1.
(3) Määrus jõustub seadusega sätestatud korras.
Aleksandr Jefimov

Linnavolikogu esimees

Märuse “Riigi rahastatava lapsehoiuteenuse rahaliste vahendite ülejäägi kasutamise kord” lisa 1
Narva linna Sotsiaalabiametile

Taotlus

Lapse  nimi___________________________________________________________________

Isikukood____________________________________________________________________
Elukoht______________________________________________________________________
Lapse seadusliku esindaja nimi____________________________________________________
Isikukood_____________________________________________________________________

Elukoht ______________________________________________________________________
Palun eraldada vahendeid järgmiste teenuste kinnimaksmiseks:
⁭ lapsehoiuteenus
⁭ kooliabistaja teenus

⁭ tugiisiku teenus perele
⁭ psühholoogiline nõustamine
⁭ rehabilitatsiooniteenused (täpsustada)___________________________________________ 
⁭ toimetulekukoolitus
⁭ invatransporditeenus (kuhu, millal)_______________________________________________
⁭ intervallhooldusteenus 
Taotlusele lisan lapse arstliku ekspertiisi otsuse koopiat puude raskusastme kohta, rehabilitatsiooniplaani tegevuskava koopiat ning:
⁭ teenuse osutaja poolt esitatud arvet

⁭ teenuse osutajaga sõlmitud lepingut

Toetus palun kanda_________________________________________________arvelduskontole   

                                                                                              (teenuse osutaja nimi)
nr __________________________ .

Kinnitan esitatud andmete õigsust oma allkirjaga.

Allkiri_________________________________                  Kuupäev_____________________
OTSUS: (täidab Sotsiaalabiameti direktor)

 Eraldada vahendeid järgmiste teenuste kinnimaksmiseks: 

⁭ lapsehoiuteenus
⁭ kooliabistaja teenus
⁭ tugiisiku teenus
⁭ psühholoogiline nõustamine 
⁭ rehabilitatsiooniteenused (täpsustada)_________________________________________ 

⁭ toimetulekukoolitus
⁭ invatransporditeenus
⁭ intervallhooldusteenus
 Keelduda vahendite eraldamisest järgneval põhjusel:
____________________________________________________________________________
_________________________________________________________________________________________________________________________________________________________
____________________________________________________________________________
____________________________________________________________________________
__________________      __________________       

         (kuupäev)                             (allkiri)                                    

Õiend
Määruse „Riigi rahastatava lapsehoiuteenuse rahaliste vahendite ülejäägi kasutamise kord“ eelnõu juurde
Alates 2007. aastast on võimalik raske või sügava puudega lapse seaduslikul esindajal taotleda lapsehoiuteenuse rahastamist. Vastavalt Sotsiaalhoolekandeseadusele, rahastatakse raske või sügava puudega lapse lapsehoiuteenust riigieelarvest linnaeelarvesse eraldatud vahenditest tingimusel, et ühele lapsele osutatakse lapsehoiuteenust vaid 371 eurole kalendriaastas. 

Sotsiaalhoolekande seaduse § 126 lõike 4 alusel võib lapsehoiuteenuse rahaliste vahendite ülejääki kasutada raske või sügava puudega laste ja nende peredega seotud sotsiaalteenuste osutamiseks linnavolikogu kehtestatud tingimustel ja korras. 
25.09.2008.a oli Narva Linnavolikogu poolt kinnitatud määrus nr 39 „Riigi rahastatava lapsehoiuteenuse rahaliste vahendite ülejäägi kasutamise kord“, mis reguleerib antud hetkel lapsehoiteenuse rahaliste vahendite ülejäägi kasutamist. Ülalmainitud määrus vajab praegu oluliselt muutmist ja täiendamist, mis võimaldab laiendada lapsehoiuteenuse vahendite ülejäägist rahastatavate teenuste ringi ning täpsemalt reguleerida taotlemise protseduuri.

Kuna puudega laste arv pidevalt kasvab, nõudlus nende toimetulekut toetavate teenuste järele on väga suur. Lapsehoiuteenuse vahenditest rahastavad teenused võimaldavad oluliselt toetada puuetega lapsi kasvatavaid perekondi, tagada lastele võimalust õppida tavalises koolis, saada rehabilitatsiooniteenuseid ning vastavat ravi ja hooldust. 

Lapsehoiuteenuse rahaliste vahendite ülejääki võib korra järgi hakata kasutama jooksva eelarveaasta 1. oktoobrist. Antud tähtaeg oli määratud eelneva Narva ja teiste kohalike omavalitsuste kogemuse alusel ning Ida-Viru Maavalitsuse soovituste arvestades. 
2012. aastal on Narva linnale eraldatud riigi eelarvest 64 400 eurot lapsehoiuteenuse osutamiseks. Antud vahendite kasutamise eelneva kogemuse  arvestades võib eeldada, et 1. oktoobrini pöördub lapsehoiuteenuse saamiseks mitte rohkem, kui 10 taotlejat. Seega  lapsehoiuteenuse rahaliste vahendite ülejäägiks on 2012. aastal umbes 60 000 eurot. 

Sotsiaalabiametis on arvel 98 perekonda, kes kasvatavad raske või sügava puudega lapsi.  Selleks, et tagada kõikidele nendele perekondadele võimalust taotleda vajalike teenuste kinnimaksmist lapsehoiuteenuse vahendite ülejäägist, oli otsustatud määrata ühe taotleja kohta eraldavate vahendite piirmääraks 600 eurot aastas.
Arvestades ülaltoodud taotleb Narva linna Sotsiaalabiamet  25.09.2008 määruse nr 39 kehtetuks tunnistamist ning uue määruse „Riigi rahastatava lapsehoiuteenuse rahaliste vahendite ülejäägi kasutamise kord“ kinnitamist.
Galina Vologdina 
direktori kohusetäitja
T.Patsanovskaja

